Töretlen népszerűségnek örvend az Egészségnap | Dunaújváros Online
2019. szeptember 14. (szombat) 17:02 - Molnár Emese
A prevenciós programot a Petőfi iskolában tartották, már szombaton reggel 9 órától várták az érdeklődőket. Számos ingyenes szűrővizsgálat állt rendelkezésre, csupán az érszűkület és a számítógépes talpvizsgálat volt fizetős. Városunk egészségügyi intézményeinek munkatársai települtek ki az iskola földszinti termeibe, így a Szent Pantaleon Kórház Egészségfejlesztő Irodája, az Egészségház, a Szilágyi Optika, illetve a Sonar Hallókészülék Szaküzlet csapata. Volt látásvizsgálat, vércukor- és vérnyomás mérés, ujjbegyből vett vérminta alapján prosztatarák szűrés, de életmód tanácsadással is szolgáltak.
- A rendezvény célja a figyelemfelkeltés, hogy fektessünk kellő hangsúlyt az egészségünk megőrzésére. Számos betegség kialakulása is megelőzhető, ha időben észrevesszük mondta Lassingleitner Fruzsina.
Az eddigi programok iránt is sokan érdeklődtek, ezért szervezte meg most is a városrészben élők számára, de természetesen bárki eljöhetett, és részt vehetett a vizsgálatokon. A képviselő gondolt a gyermekes családokra, ezért az iskola udvarán mesebusz és ugrálóvár várta a gyerekeket. A látogatókat a bejáratnál egészséges péksüteménnyel kínálták, amelyet a Széchenyi Pékség ajánlott fel.